A touz ceaus qui verront et orront ces presentes lettres, Jehans, sires de Chastelvillain, salut. Saichent tut que la garde que nous havons, en sumes saisi en l’abbaie de Safons outre Loire por raison dou chastel de Borbon Lanseiz, nous baillons à très noble prince Robert, duc de Bourgoigne, la gaigere doudit chatel de Borbon, et prions au dit duc que il gardoit la dite abbaie et face garder et teine la dite garde en nom de nous, tant cum il tenra la ditte gaigere dou chatel de Borbon, en tel manere que quant la dite gaigere sera receue par nous ou par nos heirs, la ditte garde tornera arriez à nous ou à nos heirs paisiblement, et li diz dux ne sui heir ni porront rien demander. Donné soz nostre seel, l’an de grâce mil deuz cens quatre vinz et treize, le vendredi après les Bordes.